Disputatio:Primum Bellum Iudaicum

message: Nonne hoc debet nominari "Bellum Iudaicum tertium"?
replies: text: Tibi licet fontem citare. De bello "tertio" nullum fontem usque adhuc repperi, sed idem bellum "secundum bellum iudaicum" (hoc ordine verborum) Latine appellatum confirmavi. Andrew Dalby (disputatio) 17:52, 29 Maii 2018 (UTC)
replies: text: :Videas velim paginam disputandi bellum Iudaicum primum.
replies: text: ::Gratias tibi ago. Andrew Dalby (disputatio) 20:47, 29 Maii 2018 (UTC)
replies: text: :::De minima re. Sed quid nunc?
replies: text: ::::Exempla tua aliis paginis satis multis relevant, non "bellis Iudaicis" tantum. (Homo sapiens bella sua renovare solet.) Ergo opiniones aliorum in Vicipaedia:Taberna iam postulavi. Videbimus ... Andrew Dalby (disputatio) 08:36, 30 Maii 2018 (UTC)
thread_title:  Verba e disputatione quae est [[Disputatio:Tertium Bellum Iudaicum]] huc rescripta 

message: * Cic. inv. 2.52: C. Flaminius, is qui consul rem male gessit bello Punico secundo
* Cic. Brutus 57.6: Q. Metellus, is qui bello Punico secundo
* Cic. Brutus 60.2: at hic Cethegus consul cum P. Tuditano fuit bello Punico secundo
* Cic. Rep. 1.1.3: duo Scipiones oriens incendium belli Punici secundi sanguine suo restinxissent
* Cic. ND. 2.7.9: Nihil nos P. Clodi bello Punico primo temeritas movebit
* Cic. Div. 1.77: Quid? bello Punico secundo nonne C. Flaminius consul iterum neglexit signa rerum futurarum
* Cic. Div. 2.20: Si enim fatum fuit classes populi Romani bello Punico primo, alteram naufragio, alteram a Poenis depressam
* Cic. Div. 2.21: Quodsi fatum fuit bello Punico secundo exercitum populi Romani ad lacum Trasumennum interire
* Cic. Off. 3.47: tum maxime bello Punico secundo
* Sall. Iug. 5.4: Bello Punico secundo, quo dux Carthaginiensium Hannibal
* Asconius, In Pisonem 11.10: Fuit autem nepos M. Marcelli eius qui bello Punico secundo Syracusas vicit
* Plin. Nat. 7.213: M. Varro primum statutum in publico secundum Rostra in columna tradit bello Punico primo
* Plin. Nat. 21.8: L. Fulvius argentarius bello Punico secundo
* Plin. Nat. 33.44: librale autem pondus aeris imminutum est bello Punico primo
* Plin. Nat. 33.55: septem annis ante bellum Punicum tertium
* Val. Max. 1.6.3: bello etiam Punico secundo constitit
thread_title:  Bellum + populi nomen + numerale 

message: * Cic. Off. 1.39: ut primo Punico bello Regulus captus a Poenis
* Cic. Luc. 13.11: C. Flaminium qui legem agrariam aliquot annis ante secundum Punicum bellum tribunus plebis tulerit
* Liv. 9.19:  equidem cum per annos quattuor et uiginti primo Punico bello classibus certatum cum Poenis recordor
* Liv. 21.1: et haud ignotas belli artes inter sese sed expertas primo Punico conferebant bello
* Liv. 22.23: quod sic primo Punico bello factum erat
* Liv. 22.42: Flamini tamen recens casus Claudique consulis primo Punico bello memorata naualis clades
* Liv. 22.60: ut nobis adulescentibus priore Punico bello Calpurnius Flamma trecentis uoluntariis
* Liv. 24.9: quinto anno secundi Punici belli
* Liv. 28.12: quorum inopia priore Punico bello multa infanda inter duces militesque commissa fuerant
* Liv. 28.44: et priore Punico bello tum cum de Sicilia
* Liv. 34.42: horum patres primo anno secundi Punici belli consules fuerant
* Plin. Nat. 7.139: qui plurimos elephantos ex primo Punico bello duxit in triumpho
* Plin. Nat. 7.213: usque ad primum Punicum bellum
* Plin. Nat. 10.139: undecim annis ante tertium Punicum bellum
* Plin. Nat. 16.192: mirum apud antiquos primo Punico bello
* Plin. Nat. 33.20: promiscui autem usus alterum secundo Punico bello
* Plin. Nat. 33.44: quinque annis ante primum Punicum bellum
* Plin. Nat. 36.185: post tertium bellum Punicum initum
* Ps.-Quint. D. Mai. 9.20: Terentium, quem inter ceteros captivos secundo Punico bello Scipio Africanus vinculis exsolverat
* Val. Max. 1.1.14: tertio Punico bello religiosissimi spiritus
* Val. Max. 2.2.1: de tertio Punico bello indicendo
thread_title:  Numerale + populi nomen + bellum 

message: * Sall. Hist. 1.11: Discordiarum et certaminis utrimque finis fuit secundum bellum Punicum.
thread_title:  Numerale + bellum + populi nomen 

message: * Asconius, In Pisonem 2.25: Video enim in annalibus eorum qui Punicum bellum secundum scripserunt tradi Placentiam
thread_title:  Populi nomen + bellum + numerale 

message: * Plin. Nat. 5.75: statimque sumptum est Punicum tertium bellum
thread_title:  Populi nomen + numerale + bellum 

message: * Cic. Off. 1.79: M. Catonis bellum tertium Punicum
Ignoscite, sed haec colligendo fatigatum me in medio labore sensi. Utique ut ex his iam a me supra collectis apparet, ordo naturalis videtur esse aut bellum Iudaicum primum (secundum id quod placere videtur Ciceroni) aut primum Iudaicum bellum (secundum id quod placere videtur aetate Caesarum).
thread_title:  Bellum + numerale + populi nomen